MetalExpress

Municipal Waste - Acid Force a Orbital Damage v Collosseum!
2026-07-27 16:00 - 20:30 (Europe/Bratislava) | Collosseum, Dominikánske námestie 35, Košice, Košice, 04001, Slovenská republika
27 / 07 / 2026 / KOŠICE / COLLOSSEUM
18:00 – Doors
18:50 – 19:30 – Orbital Damage
19:50 – 20:30 – Acid Force
21:00 – 22:00 – Municipal Waste
FB Udalosť: https://www.facebook.com/events/1617220212799875/
Vstupenky: Obscure, Ticketmaster a GoOut.
Poctivú dávku thrash metalu a hardcore punku privezú z amerického Richmondu do košického Collossea Municipal Waste! Pripravte sa na energickú show plnú čierneho humoru, alkoholových excesov a postapokalyptických motívov – Municipal Waste neberú zajatcov!
Municipal Waste vznikli v roku 2001 v Richmonde, hlavnom meste amerického štátu Virgínia. Ich tvorba je charakteristická extrémne rýchlym tempom, agresívnymi riffmi a výrazným vplyvom hardcore punku. Texty sa často venujú hororovým filmom, apokalyptickým scenárom a čiernemu humoru, čo ich hudbe dodáva typický „party thrash“ náboj. Vďaka energickým koncertom a surovému zvuku si rýchlo vybudovali povesť jednej z najživelnejších kapiel svojho žánru. Zlom prišiel s albumom Hazardous Mutation (2005), ktorý im zabezpečil kultový status medzi fanúšikmi novej generácie thrash metalu, a následne s albumom The Art of Partying (2007), ktorého názov dokonale vystihuje charakter kapely ako fenoménu „party thrash“. Hudobne nadväzujú na odkaz klasických thrashových formácií 80. rokov, ako sú D.R.I. či Suicidal Tendencies, no tento štýl dokázali oživiť modernou energiou a neutíchajúcou koncertnou aktivitou, vďaka ktorej sa stali stálicou festivalových pódií po celom svete. Ich živé vystúpenia sú známe intenzitou a chaotickou atmosférou, v ktorej kapela aj publikum splývajú do jednej veľkej thrashovej smršti. Po viac než dvoch dekádach existencie si Municipal Waste vydobyli pozíciu jednej z najvýznamnejších kapiel modernej thrash/crossover scény a neustále dokazujú, že thrash metal môže byť nielen agresívny, ale aj zábavný a mimoriadne energický.
O kvalitný support na košickej zastávke sa postarajú banskobystrickí thrasheri Acid Force a bratislavská formácia Orbital Damage.
Banskobystrická kapela Acid Force patrí medzi absolútnu špičku slovenského thrash metalu a už dávno prerástla rámec obyčajného „retro“ revivalu. Ich vývoj od surového debutu Atrocity for the Lust až po album World Targets in Megadeaths ukazuje výrazný posun od nekompromisného speed/thrashu k prepracovanejším skladbám s citeľným vplyvom NWOBHM a technického heavy metalu.
Bratislavskí Orbital Damage reprezentujú špinavšiu a neuhladenú tvár žánru, v ktorej sa thrash metal stretáva s dravým crossoverom a postapokalyptickou estetikou. Ich tvorba stojí na nekompromisnej údernosti a textoch reflektujúcich spoločenský úpadok i technologický rozklad, čo podčiarkuje aj ich vizuálna prezentácia. Hudobne sa neboja pracovať s disharmóniou a agresívnymi rytmickými zvratmi, ktoré vytvárajú neustály pocit napätia.
Text prebratý z FB udalosti

CRYPTOPSY - BLEED FROM WITHIN - KILLCHAIN v Collosseum!
2026-07-29 16:00 - 20:30 | Collosseum, Dominikánske námestie 35, Košice, Košice, 04001, Slovenská republika
CRYPTOPSY [CA] brutal / technical death metal
Cryptopsy je vplyvná extrémna metalová skupina z Montrealu, Quebec, Kanada. Už viac ako 20 rokov tvarujú a posúvajú hranice svojho metalového žánru.
https://www.facebook.com/cryptopsyofficial/
https://www.instagram.com/cryptopsyofficial/
https://cryptopsyofficial.bandcamp.com/
BLEED FROM WITHIN [UK] metalcore
https://www.bleedfromwithin.com/

KILLCHAIN [SK] death metal
https://www.instagram.com/killchainmetal

Program:
Otvorenie:18:00
Killchain 18:30-19:10
Bleed from Within 19:30-20:30
Cryptopsy 21:00-22:00
Predpredaj klub 30€ / online státie 35€ / sedenie len online 40€ / na mieste 40€
Dátum: 29.07.2026
FB Udalosť: https://www.facebook.com/events/1259154216184561/
Text prebratý z FB udalosti

Thrashmetalový masaker v Bratislave!
2026-07-29 16:00 - 21:30 | Randal Music Club, Karpatská 2, Bratislava, Bratislava, Bratislavský Kraj, 81105, Slovenská republika
29 / 07 / 2026 / BRATISLAVA / RANDAL
18:30 – Otvorenie
19:10 – 19:50 – Acid Force
20:15 – 21:30 – Death Angel
22:00 – 23:15 – Voivod
FB Udalosť: https://www.facebook.com/events/878955208089329/
Vstupenky cez Obscure: https://obscure.cz/cs/tickets/detail/id/1018
V predaji sú aj cez Ticketportal.
K vizionárom VOIVOD sa pripájajú legendárni DEATH ANGEL. Čaká vás stret kanadského sci-fi progresu a nekompromisnej energie Bay Area thrashu. Už 29. júla v Randale zažijete večer, kde sa technická precíznosť stretne s nespútanou agresiou. O úvod programu sa postará slovenská thrashmetalová kométa Acid Force. Povinná zastávka pre každého fanúšika žánru!
Voivod nie sú len kapela – sú vlastným hudobným ekosystémom. Od surových punk/thrashových začiatkov v 80. rokoch sa prostredníctvom prelomových albumov ako Killing Technology a Dimension Hatröss vypracovali medzi absolútnych priekopníkov progresívneho metalu. Ich nezameniteľný zvuk stojí na disonantných gitarových akordoch, jazzom ovplyvnených bicích Michela „Away“ Langevina a futuristických konceptoch o postapokalyptickom svete Korgüll. Sú jednou z mála kapiel, ktorým sa podarilo prepojiť surovosť undergroundu s technickou dokonalosťou bez toho, aby stratili svoju jedinečnú identitu. Dnes, s vynikajúcim gitaristom Danielom „Chewy“ Mongrainom, prežívajú Voivod ďalšie tvorivé vrcholné obdobie. Ich posledné štúdiové albumy The Wake a Synchro Anarchy dokazujú, že ich schopnosť ohýbať zaužívané skladateľské štruktúry a vytvárať znepokojivé, no zároveň fascinujúce melódie, je stále výnimočná. Či už patríte medzi fanúšikov éry Nothingface, alebo vás oslovujú ich súčasné experimenty, koncert v intímnom prostredí klubu Randal bude intenzívnym zážitkom, ktorý nanovo definuje hranice extrémnej hudby.
DEATH ANGEL predstavujú to najlepšie a technicky najvyspelejšie, čo vzišlo zo slávnej thrashmetalovej scény Bay Area. Od kultového debutu The Ultra-Violence, ktorý nahrali ešte ako tínedžeri, sa vypracovali medzi absolútnu svetovú elitu. V Bratislave predvedú lekciu z rýchlosti, precíznosti a nekompromisnej energie, podporenú nezameniteľným vokálom Marka Oseguedu a riffovou smršťou Roba Cavestanyho. Albumy The Dream Calls for Blood či Humanicide potvrdzujú, že táto kalifornská mašina nestráca dych – práve naopak, s pribúdajúcimi rokmi naberá ešte väčšiu deštruktívnu silu.
Banskobystrická formácia Acid Force je dnes najostrejšou špičkou slovenského thrash metalu a dávno sa vymanila zo škatuľky obyčajného retro revivalu. Ich vývoj od surového debutu Atrocity for the Lust až po World Targets in Megadeaths predstavuje fascinujúcu premenu – od divokého speed/thrashu k prepracovaným skladbám s výrazným vplyvom NWOBHM a technického heavy metalu. Naživo patria medzi najenergetickejšie slovenské kapely súčasnosti a dokonale pripravia pôdu pre dvoch svetových headlinerov.
Informácie pochádzajú z udalosti na Facebooku
